《和致一韵》
明代·金俊明

若木宁忘拂，羲和底易倾。百年如此日，孤抱欲谁明。

野暮愁风色，湖寒断雁声。可堪良友共，衰老慰吾情。

作者简介：金俊明（1602—1675），原名衮，字孝章，（一作九章）号耿庵，又号不寐道人，江南吴县（今属江苏苏州）人。《历代名人年谱》作生于明万历二十九年，卒于清康熙十二年，年七十三岁。此从《续疑年录》并参《清史列传》。明诸生。少随父官宁夏，往来燕赵间，以任侠自喜。诸边帅争欲延致幕府，不就。归里后，折节读书，靡不研究，著名复社中。明亡，弃诸生杜门佣书自给，不复出。及卒，门人私谧贞孝先生。俊明好录异书，工诗古文兼善书画，尤长于墨梅。尝写陶诗及画梅寄王士祯兄弟，士祯甚宝之。世称“三绝。”